《又拟湘妃怨》
明代·邓云霄

湘水风清铺白练，影写银河如一线。双星脉脉欲何为，宝扇龙一夜相见。

黄陵古庙冷飕飕，对此双星泪暗流。白云飞去苍梧老，绿苜残时斑竹秋。

幽怀一片凭瑶瑟，声应寒蛩两呜泣。难编斑竹架长桥，玉辇相逢定何日。

帝子天孙各水乡，悲欢今夕较谁长。可怜点点填河鹊，却胜来仪双凤凰。

作者简介：明广东东莞人，字玄度。万历二十六年进士。授长洲知县，官至广西参政。有《冷邸小言》、《漱玉斋集》、《百花洲集》等。